LIGO
Laser Interferometer Gravitational-Wave Observatory, Laserska interferometarska opservatorija za gravitacione talase (LIGO) je veliki eksperiment u fizici za detekciju gravitacionih talasa. Suosnivači iz 1992. godine su Kip Thorne i Ronald Drever sa Caltech-a i Rainer Weiss sa MIT-a, i LIGO je zajednički projekt između naučnika sa MIT-a, Caltech-a, i mnogih drugih fakulteta i univerziteta. Naučnici uključeni u projekt i analiza podataka za astronomiju gravitacionih talasa su organizovani od strane LIGO naučne kolaboracije koja uključuje više od 900 naučnika širom svijeta. LIGO je osnovan od strane National Science Foundation (NSF), sa značajnim doprinosima iz UK Science and Technology Facilities Council, Društva Max Planck iz Njemačke, i Australian Research Council-om. Sredinom septembra 2015. "najveće svjetsko postrojenje za gravitacione talase" je kompletirano nakon 5 godina prekoračivši za 200 miliona US$ uloženi iznos sa ukupnim troškovima od 620 miliona $. LIGO jeste najveći i najambiciozniji projekt ikada finansiran od strane NSF.